

**REPUBLIKA HRVATSKA**

**MEĐIMURSKA ŽUPANIJA**

**OPĆINSKO VIJEĆE**

**KLASA: 006-01/ 25-01/03**

**URBROJ: 2109-9-3-25-1**

**Kotoriba, 17. lipnja 2025**

Na temelju članka 5. stavka 2. i članka 9. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) i članka 29. Statuta Općine Kotoriba („Službeni glasnik Međimurske županije“ broj 5/21 i 5/23) Općinsko vijeće Općine Kotoriba na 2. sjednici održanoj dana 17. lipnja 2025. godine donijelo je

# **O D L U K U**

# **o raspoređivanju sredstava u 2025. godini za redovito godišnje financiranje političkih stranka zastupljenih u Općinskom vijeću Općine Kotoriba u razdoblju lipanj- prosinac 2025.**

Članak 1.

Ovom Odlukom raspoređuju se sredstva za redovito godišnje financiranje političkih stranaka koje imaju člana u Općinskom vijeću Općine Kotoriba (u daljnjem tekstu: Općinsko vijeće).

Članak 2.

## Pravo na redovito godišnje financiranje iz sredstava proračuna Općine Kotoriba imaju političke stranke koje imaju člana u Općinskom vijeću, a za što su sredstva osigurana u Proračunu Općine Kotoriba za 2025.

Članak 3.

Sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana u Općinskom vijeću, a pojedinoj političkoj stranci pripadaju sredstva razmjerna broju njezinih članova Općinskog vijeća u trenutku konstituiranja Općinskog vijeća.

Za svaku članicu Općinskog vijeća, kao pripadnicu podzastupljenog spola, političkim strankama pripada i pravo na naknadu u visini 10 % iznosa predviđeno po svakom članu Općinskog vijeća.

Članak 4.

Za svakog člana Općinskog vijeća, sukladno članku 3. stavku 1. ove Odluke, utvrđuju se sredstva u iznosu 132,72 eura.

Za svaku članicu Općinskog vijeća, kao pripadnicu podzastupljenog spola, sukladno članku 3. stavku 2. ove Odluke, utvrđuje se naknada u iznosu 13,27 eura godišnje, tako da sredstva za svaku članicu Općinskog vijeća iznose 145,99 eura godišnje.

Članak 5.

Sukladno članku 3. i 4. ove Odluke, sredstva se raspoređuju političkim strankama.

|  |  |  |  |  |
| --- | --- | --- | --- | --- |
| Red.  broj | **Politička stranka /**  **član s liste grupe birača** | Broj članova  Općinskog vijeća | UKUPNO ZA 2025. GODINU | TROMJESEČNI  IZNOS |
| 1. | HSLS | 3 člana  4 članice | 982,12 | 245,53 |
| 2. | SDP | 3 člana | 398,16 | 99,54 |
| 3. | HDZ | 2 člana | 265,44 | 66,36 |
| 4. | HSS | 1 član | 132,72 | 33,18 |
| UKUPNI GODIŠNJI IZRAČUN 1.778,44 | | | |

Članak 6.

Raspoređena sredstva iz članka 5. ove Odluke doznačuju se na žiroračun političke stranke.

Sredstva raspoređena sukladno članku 5. ove Odluke doznačit će se u 2025. godini na žiroračune političkih stranaka u Općinskom vijeću Općine Kotoriba i to u mjesecu lipnju za broj dana od dana konstituiranja Općinskog vijeća, u mjesecu listopadu za III. tromjesečje 2025. te u mjesecu prosincu za posljednje tromjesečje.

Članak 7.

Ova Odluka stupa na snagu danom donošenja, a objavit će se u «Službenom glasniku Međimurske županije». Stupanjem na snagu ove Odluke prestaje vrijediti Odluka o raspoređivanju sredstava u 2025. godini za redovito financiranje političkih stranaka zastupljenih u Općinskom vijeću Općine Kotoriba („Službeni glasnik Međimurske županije“ br. 32/24) prema kojoj je isplata bila razmjerna mandatu prethodnog Općinskog vijeća.

### OPĆINSKO VIJEĆE OPĆINE KOTORIBA

#### PREDSJEDNIK

Općinskog vijeća

**Hinko Virgej**